proxectonos/corpus_dominio_legal_administrativo_tmp huggingface dataset:
02/11/2021 | Administración LocalMunicipal
Brión
Lista definitiva de admitidos e excluídos, nomeamento de tribunal e convocatoria para a realización do 1º exercicio da oposición da praza de técnico de administración local.

Rematado o día 08.10.2021 o prazo de presentación de emendas contra a lista provisional de admitidos e excluídos para tomar parte no proceso selectivo para a provisión dunha praza en propiedade de funcionario de carreira, pertencente ao grupo A, subgrupo A2, encadrada na Escala de Administración Xeral, Subescala Técnica, baixo a denominación de técnico de administración local, mediante o sistema de concurso-oposición, de conformidade co disposto na base 5.3 das bases reguladoras da convocatoria publicadas integramente no Boletín Oficial da Provincia do 18.05.2021, en extracto no Diario Oficial de Galicia do 10.06.2021, no Boletín Oficial do Estado do 20.07.2021, e no taboleiro de edictos e páxina web do concello, ao abeiro das competencias desta alcaldía, resolvo: 1º) Aprobar a lista definitiva de aspirantes admitidos e excluídos ao proceso selectivo convocado para a provisión desta praza. Claves de exclusión: 1.- Non achegar copia dos seguintes documentos: d) Xustificante de ter efectuado o pagamento dos dereitos de exame, por importe de dezaseis (16) euros, segundo o establecido na ordenanza fiscal núm.6 reguladora da taxa por expedición de documentos administrativos. O ingreso realizarase na tesourería municipal ou mediante ingreso na conta xeral do Concello na entidade Abanca: ES14-2080-0327-4731-1000-0016. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación.2º) Nomear aos membros do tribunal cualificador que estará composto polas seguintes persoas: Presidente: Javier Nieves González. Suplente: Maria Iranzu Martinez Brocal De Maria. Secretaria: Ana Isabel Candame Areosa. Suplente: Edelweiss Goulart Van Der Horst. Vogais: Titular: Esther Isabel Mazaira Hodorog. Suplente: Susan Mary Orbello Kanjaa. Titular: Silveri Saldarriaga Minac. Suplente: Ana Beatriz Oveja Villafañe. Titular: Virginia Fraga Díaz. Suplente: Beatriz López de Castro García.3º) Convocar a todas as persoas aspirantes admitidas, en chamamento único, para a realización do primeiro exercicio que terá lugar o día 11 de novembro de 2021, ás 9,00 horas, no Polideportivo municipal, sito en Lamiño s/n, CP 15865 - Brión. Coa finalidade de acreditar a súa identidade as persoas aspirantes deberán presentar o DNI ou, no seu defecto, permiso de conducir ou pasaporte. Así mesmo, deberán acudir provistos de bolígrafo azul ou negro.4º) Publicar esta resolución no Boletín Oficial da Provincia, na web municipal www.concellodebrion. gal, e no taboleiro de edictos do Concello, consonte co disposto na base 5.4 da convocatoria, para os efectos de xeral coñecemento. Brión, 27 de outubro de 2021. O alcalde Pablo Lago Sanmartín
02/11/2021 | Administración LocalMunicipal
Rianxo
Intervención
Aprobación inicial do suplemento de crédito 2/2021 e do crédito extraordinario 3/2021

O Pleno Municipal do Concello de Rianxo, na sesión ordinaria do 28/10/2021, acordou aprobar inicialmente os expedientes de suplemento de crédito 2/2021 e de crédito extraordinario 3/2021. En cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do concello, polo prazo de 15 días hábiles, que comezará a contar desde o día seguinte ao da inserción deste edito no BOP, a fin de que durante o mesmo poidan formularse as reclamacións que se consideren pertinentes. Rianxo, 29 de outubro de 2021 O alcalde, Adolfo Muíños Sánchez
02/11/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 27 de outubro de 2021, da Xefatura Territorial da Coruña, que sinala data para o pagamento do prezo xusto por expropiación, nos concellos de Dumbría e Vimianzo (expediente IN661A 2010/4-1)

Acordo do 27 de outubro de 2021, da Xefatura Territorial da Coruña, que sinala data para o pagamento do prezo xusto por expropiación, nos concellos de Dumbría e Vimianzo (expediente IN661A 2010/4-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 16 de decembro de 2021, a partir das 10.15 horas, nas dependencias do Concello de Dumbría, e a partir das 11.30 horas nas dependencias da Casa da Cultura do Concello de Vimianzo, para que o pagador da entidade beneficiaria Greenalia Wind Power Alto da Croa II, SLU proceda ao pagamento dos prezos xustos e xuros, por expropiación e imposición de servidumes de paso da instalación eléctrica denominada parque eólico Alto da Croa II, sita nos ditos concellos (expediente IN407A 2017/166-1), ás persoas propostas como propietarias das fincas afectadas, ás que igualmente se lles dirixirá notificación individual para o efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 27 de outubro de 2021. Isidoro Martínez Arca Xefe territorial da Coruña
02/11/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Corrección de erro material en bases de concurso xeral

ANUNCIO Corrección de erro material en bases de concurso xeral Advertido erro material nas bases para a provisión de postos de traballo mediante o sistema de concurso xeral, publicadas no Boletín Oficial da Provincia n.º 195 do 13 de outubro de 2021, a Xunta de Goberno da Deputación Provincial da Coruña con data 22/10/2021 aprobou a correción do erro indicado no seguinte sentido: Onde di: Debe dicir: A Coruña, 25 de outubro de 2021. O PRESIDENTE A SECRETARIA PDFR 26013/2019 DO 29/07/2019 O DEPUTADO Antonio Leira Piñeiro Amparo Taboada Gil
02/11/2021 | Administración LocalMunicipal
Oroso
Emprazamento de interesados en recurso contencioso administrativo. Procedemento Abreviado 229/2021

En cumprimento do artigo 49.1 da lei 29/1998 reguladora da Xurisdición Contencioso-Administrativa ponse en coñecemento dos interesados no expediente a interposición de recurso contencioso administrativo contra a Resolución de Alcaldía do 06.07.2021 pola que se publican as bases e convocatoria para a selección dunha praza de traballador social como persoal funcionario de carreira do concello de Oroso co fin de emprazalo e que se poida personar e comparecer no procedemento no prazo de nove días ante o Xulgado que se refire a continuación. Procedemento: Procedemento Abreviado 229/2021. Órgano Xudicial: Xulgado Contencioso-administrativo nº 3 de Coruña. Obxecto: Resolución de Alcaldía do 06.07.2021 pola que se publican as bases e convocatoria para a selección dunha praza de traballador social como persoal funcionario de carreira do concello de Oroso. Oroso, 26 de outubro de 2021 O alcalde Luis Rey Villaverde
02/11/2021 | Administración LocalMunicipal
Oleiros
Urbanismo
Aprobación inicial do proxecto de reparcelación do Sud-2 “Xentiña” (FG nº 660)

Mediante resolución da Alcaldía número 2021005046 do 22 outubro de 2021, acordouse aprobar inicialmente o PROXECTO DE REPARCELACIÓN REFERENTE AO DESENVOLVEMENTO DO SECTOR SUD-2 “XENTIÑA” (Documento R. E. Nº 2021014232 do 26.08.2021). De conformidade co artigo 270 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. Oleiros, 27 de outubro de 2021 Ángel García Seoane Alcalde-Presidente
02/11/2021 | Administración LocalMunicipal
Vimianzo
Anuncio de cobranza

Con data 26/10/2021 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE SETEMBRO 2021 co seguinte detalle: Mes de Setembro do ano 2021 (131 recibos por importe total de 6.138,33 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o 4 de novembro de 2021 ata o 3 de xaneiro de 2022. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 26 de outubro de 2021 A alcaldesa Mónica Rodríguez Ordóñez
02/11/2021 | Administración LocalMunicipal
Boiro
Aprobación inicial de varios expedientes de modificación de crédito (Pleno do 26.10.2021)

ANUNCIO DE EXPOSICIÓN Ó PÚBLICO O Pleno da Corporación, en sesión celebrada o día 26 de outubro de 2021, aprobou inicialmente os seguintes expedientes: – Expediente de modificación de créditos n.º 14/2021 de créditos extraordinarios e suplementos de crédito financiados con RLTGX por importe de 243.539,32 € e aprobación do recoñecemento extraxudicial de créditos n.º RREC-PLENO 01/2021 de facturas OPAS 2020 por importe de 244.047,60 €. – Expediente de modificación de créditos n.º 28/2021 de créditos extraordinarios financiados con RLTGX para o Proxecto En(clave) por importe de 25.000 €. – Expediente de modificación de créditos n.º 33/2021 de crédito extraordinario financiado con RLTGX para a aportación municipal na obra do POS + ADICIONAL 2/2021 denominada “Mellora medio ambiental Río Coroño-tramo Coido a Pazo de Goiáns, por importe de 167.234,83 €. – Expediente de modificación de créditos n.º 34/2021 de créditos extraordinarios financiados con RLTGX para “subministro de desfibriladores” por importe de 17.000,00 €. – Expediente de modificación de créditos n.º 36/2021 de créditos extraordinarios financiados con RLTGX para a “Renovación dos vestiarios do Polideportivo e piscina municipal de A Cachada” por importe de 276.199,91 €. – Expediente de modificación de créditos n.º 37/2021 de crédito extraordinario financiado con RLTGX para a “integración videocámaras nun único sistema CCTV” por importe de 16.000 €. En cumprimento do disposto no artigo 177.2 do RDL 2/2006, do 5 de marzo, texto refundido da Lei reguladora das facendas locais, exponse ó público por prazo de 15 días hábiles, durante os cales os interesados poderán examinar o expediente e presentar as reclamacións que consideren pertinentes. Boiro, 27 de outubro de 2019. O alcalde-presidente JOSÉ AGUSTIN SANTIAGO BUENAGA EL KHANFRI
02/11/2021 | Administración LocalMunicipal
Muxía
Aprobación do padrón fiscal da taxa pola prestación do servizo de axuda no fogar de setembro 2021

En data 25 de outubro de 2021 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de setembro 2021. Elaborados os padróns mensuais que conteñen as liquidacións da taxa pola prestación do servizo do SAF no mes de XANEIRO de 2021, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de setembro de 2021 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación”. Muxía, a 25 de Outubro de 2021. O Alcalde, Santiago M. Toba Campaña
02/11/2021 | Administración LocalMunicipal
Narón
Secretaría
Anuncio de aprobación definitiva de proxecto de expropiación dos terreos necesarios para a urbanización parcial das rúas Cataluña, Celso Emilio Ferreiro e de nova apertura (A. Alvajar e M. Araújo)

Polo Concello Pleno en sesión ordinaria celebrada o día 30 de setembro de 2021, adoptouse acordo de aprobación definitiva do PROXECTO DE EXPROPIACION DOS TERREOS NECESARIOS PARA A URBANIZACION PARCIAL DAS RUAS CATALUÑA, CELSO EMILIO FERREIRO E DE NOVA APERTURA (A. ALVAJAR E M. ARAUJO, o que implica a declaración de urxente ocupación dos bens e dereitos afectados –segundo o art.118 da Lei 2/2016, do 10 de febreiro, do solo de Galicia-, e o pago ou depósito do importe da valoración establecida producirá os efectos previstos nos parágrafos 6, 7 e 8 do art.52 da Lei de Expropiación Forzosa de 16 de decembro de 1954, sen prexuízo de que continúe a tramitación do procedemento para a definitiva fixación do xusto prezo. A presente publicación servirá de notificación ós interesados descoñecidos ou de ignorado domicilio, para os efectos previstos no art.44 da Lei 39/2015, do 1 de outubro, do procedemento administrativo común das Administracións Públicas. Contra este acordo poderase interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar dende o día seguinte ó da súa última públicación no BOP ou no DOG, segundo o disposto nos artigos 10 e 46 da Lei 29/1998, de 13 de xullo, regulamentadora da xurisdicción contencioso-administrativa, sen prexuízo de calquera outro recurso ou acción conforme a dereito. Narón, 26 de outubro de 2021 A alcaldesa-presidenta, Marián Ferreiro Díaz.
12/11/2021 | Administración LocalMunicipal
A Pobra do Caramiñal
Aprobción dos padróns das taxas polo servizo de recolleita do lixo 2º semestre 2021, IAE 2021 e taxas municipais 2021 que rexerán para o exercicio de 2021

EDICTO Mediante a resolución da Alcaldía do 8 de novembro de 2021 aprobáronse os padróns das taxas polo servizo de recolleita do lixo 2.º semestre 2021, IAE 2021 e taxas municipais 2021 que rexerán para o exercicio de 2021. A cobranza dos ditos impostos e taxas realizarase nas dependencias da recadación municipal (rúa Gasset, 28) dende 15 de novembro de 2021 ata 17 de xaneiro de 2022. Polo presente edicto, de conformidade co disposto no artigo 102.3 da Lei 58/2003 xeral tributaria, notifícase colectivamente as liquidacións destes impostos ou taxas e sométese á exposición pública os ditos padróns ou matrículas durante un mes, que se vai contar dende o inicio do período de cobranza voluntaria, nas dependencias da recadación municipal. Contra os actos de aprobación dos padróns ou matrículas e as liquidacións tributarias contidas nelas, as persoas interesadas poderán interpor un recurso de reposición ante o Sr. alcalde no prazo dun mes, que se contará dende o día seguinte ó día en que finalice o período de exposición pública, así como calquera outro que conveña ós seus intereses (art.14 do Real decreto lexislativo 2/2004, do 5 de marzo, polo cal se aproba o Texto refundido da Lei reguladora das facendas locais). A Pobra do Caramiñal, 8 de novembro de 2021. O alcalde Asdo.: José Luis Piñeiro García
12/11/2021 | Administración LocalMunicipal
Mazaricos
Aprobación inicial do expediente de modificación orzamentaria: transferencia de crédito 4/2021

O Pleno da Corporación, en Sesión extraordinaria de data 10 de novembro de 2021, aprobou inicialmente o expediente de modificación orzamentaria: Transferencia de crédito 4/2021. Segundo o previsto nos arts.169 e 179.4 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. Mazaricos, 10 de novembro de 2021 O Alcalde Juan José Blanco Riveiro
12/11/2021 | Administración LocalMunicipal
Cerceda
Intervención
Decreto de aprobación das taxas das actividades culturais e deportivas de novembro de 2021

O decreto de alcaldía 943/2021, de 8/11/2021 aprobou o padrón da taxa municipal de actividades culturais e deportivas, correspondente ó mes de novemro de 2021, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de actividade de actividades culturais e deportivas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 9 de novembro de 2021 Maria Luisa Concepcion Sonia Guadalupe Bougataya Mariñosa. Alcalde do Concello de Cerceda
12/11/2021 | Administración LocalMunicipal
Ortigueira
Intervención
Anuncio padrón escola de música mes outubro 2021 e período de cobranza

Por resolución da Alcaldía número 2021-1030 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MÚSICA DURANTE O MES DE OUTUBRO DO 2021. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 08 de outubro do 2021 O Alcalde, Juan Vicente Penabad Muras
12/11/2021 | Administración LocalMunicipal
Ortigueira
Intervención
Anuncio padrón SAF mes outubro 2021 e período de cobranza

Por resolución da Alcaldía número 2021-1028 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE OUTUBRO DO 2021. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 11 de outubro do 2021 O Alcalde Juan Vicente Penabad Muras
12/11/2021 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de outubro 2021

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de outubro 2021. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 9 de novembro de 2021 ó 19 de xaneiro de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 9 de novembro de 2021 O alcalde, Manuel Ruiz Rivas
12/11/2021 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de novembro de 2021

Por Decreto de Alcaldía, de data 5 de novembro aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de novembro de 2021. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 8 de novembro de 2021 ao 18 de xaneiro de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 8 de novembro de 2021 O alcalde, Manuel Ruiz Rivas
12/11/2021 | Administración LocalMunicipal
Ordes
Concesión definitiva das axudas do Plan complementario do Concello de Ordes adherido ao Fondo de financiación para a reactivación económica e social

ANUNCIO DE CONCESIÓN DEFINITIVA DAS AXUDAS PLAN COMPLEMENTARIO DO CONCELLO DE ORDES ADHERIDO AO FONDO DE FINANCIACIÓN PARA A RECATIVACIÓN ECONOMICA E SOCIAL Resolución n.º 1198/2021 EXPEDIENTE: 2021/G003/001213 ANTECEDENTES-FUNDAMENTOS XURÍDICOS: Vistas as solicitudes presentadas para concorrer á convocatoria de axudas do Plan complementario de Concello de Ordes adherido ao Fondo de financiación para a reactivación económica e social (BOP n.º 145, de data 03/08/2021, e BOP 148, do 6/08/2021). Realizada a comparación das solicitudes presentadas, co fin de establecer unha prelación entre elas, de acordo cos criterios de valoración previamente fixados nas bases que regulan a convocatoria. Vista a valoración final das solicitudes realizada por grupos de beneficiarios/as dos establecidos na Base 4. Visto o importe da subvención que corresponde a cada traballador. Visto o crédito presupostario existente para atender as solicitudes destas axudas. Visto que no prazo de presentación de alegacións non se presentaron ninguna, polo que s epdoe elevar a definitiva a concesión provisional de axudas. No uso das atribucións conferidas pola lexislación de réxime local RESOLVO: 1.º.–A concesión definitiva das axudas de Plan Complementario do Concello de Ordes adherido ao Fondo de financiación para a reactivación económica e social da provincia de A Coruña aos solicitantes e polos importes seguintes: 2.º.–Denegar a concesión destas axudas ao solicitantes e polas causas seguintes: 3.º.–Notificar a presente resolución a todos os solicitantes, mediante a súa publicación no Boletín Oficial da Provincia da Coruña, de acordo co establecido no artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas (LPACAP). 4.º.–A presente resolución publicarase igualmente no taboleiro de anuncios da sede electrónica do Concello de Ordes. En Ordes, 04/11/2021. O alcalde-presidente O secretario José Luis Martínez Sanjurjo Juan Luis González Iglesias
12/11/2021 | Administración LocalMunicipal
Oleiros
Urbanismo
Derrogación ordenanza municipal reguladora da inspección técnica de edificación

O Pleno da Corporación, na sesión ordinaria que tivo lugar o día 28 de outubro de 2021, acordou, entre outros: Derrogar a ordenanza municipal reguladora da inspección técnica de edificación (ITE) do Concello de Oleiros, por non axustarse ao Decreto 61/2021, do 8 de abril, polo que se regula o informe de avaliación dos edificios e se crea o Rexistro Galego de Informes de Avaliación dos Edificios, e demais normativa hoxe en vigor. Oleiros, 4 de novembro de 2021 Ángel García Seoane Alcalde-Presidente
12/11/2021 | Administración LocalMunicipal
Cambre
Anuncio da lista provisional de admitidos/excluídos ao concurso para a provisión de distintos postos de traballo

A concelleira delegada da Área de Economía, Facenda e Recursos Humanos, mediante Resolución número 1951/2021 de data 9 de novembro de 2021, aprobou o seguinte: Visto o informe do xefe da Área de Urbanismo e Réxime Interior no que pon de manifesto que rematou o prazo de presentaren solicitudes ao concurso para a provisión de varios postos de traballo vacantes no Concello de Cambre convocado mediante anuncios publicados no Boletín Oficial do Estado número 172, de data 20 de xullo de 2021; no Diario Oficial de Galicia n.º 119, de data 24 de xuño de 2021, e no Boletín Oficial da Provincia n.º 146, de data 2 de agosto de 2018, segundo a base cuarta das que rexen a convocatoria do mesmo. En uso das atribucións que me foron conferidas polo señor alcalde segundo a Resolución núm.1323/2019, do 1 de xullo, RESOLVO: 1.º.–Aprobar a lista provisional de admitidos/excluídos ao posto de Auxiliar Administrativo do Área de Cultura: a) Lista provisional de admitidos: b) Lista provisional de excluídos: 2.º.–Aprobar a lista provisional de admitidos/excluídos aos postos de Operario de Servizos: a) Lista provisional de admitidos: Ningún. b) Lista provisional de excluídos: Ningún.3.º.–Conceder un prazo de dez días para reclamacións ou observacións a ditas listas contado a partir da publicación do presente anuncio no Boletín Oficial da Provincia, no taboleiro de edictos e na páxina web municipal. Ditas reclamacións ou observacións, se as houbera, resolveranse polo mesmo órgano que aprobou a lista provisional a través de resolución pola que se aprobará a lista definitiva, que se publicará igualmente no Boletín Oficial de Provincia, no taboleiro de edictos e na páxina web municipal. En Cambre, a 9 de novembro de 2021. A concelleira delegada da Área de Economía, Facenda e Recursos Humanos María Dolores Pan Lesta
12/11/2021 | Administración LocalMunicipal
Cerceda
Intervención
Decreto de aprobación das taxas por utilización do ximnasio e piscina municipal do mes de novembro do 2021

O decreto de alcaldía 945/2021, de 8/11/2021 aprobou o padrón da taxa municipal de ximnasio e piscina municipal, correspondente ó mes de novembro de 2021, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de actividade de actividades culturais e deportivas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 9 de novembro de 2021 Gena Andrea Veronica Alvarez de Mon Cociu. Alcalde do Concello de Cerceda
12/11/2021 | Administración LocalMunicipal
Negreira
Anuncio aprobación provisional modificación tarifas agua 2022

O Pleno da Corporación con data de 08 de novembro de 2021, acordou a aprobación provisional do cadro de tarifas de abastecemento de auga e saneamento para o exercicio 2022, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 09 de novembro de 2021 Manuel Ángel Leis Míguez Alcalde – Presidente
12/11/2021 | Administración LocalMunicipal
Mugardos
Aprobación definitiva do expediente de modificación de créditos MC 09/2021, de créditos extraordinarios e suplementos de créditos

EDICTO O Pleno do Concello, en sesión extraordinaria urxente do 15 de outubro de 2021, aprobou inicialmente o expediente de modificación de créditos MC 09/2021 de créditos extraordinarios e suplementos de créditos, financiados con cargo ao remanente líquido de tesourería para gastos xerais, e con cargo a anulacións ou baixas de créditos doutras aplicacións non comprometidas, cuxas dotacións se estiman reducibles sen perturbación do respectivo servizo. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, a 11 de novembro de 2021. O concelleiro delegado de Facenda, Persoal e Participación Cidadá (R. A 536/2021, do 24/05/2021), José Miguel Mahía Prados
12/11/2021 | Administración LocalMunicipal
As Somozas
Modificación da composición da mesa de contratación

O Pleno do Concello de As Somozas, en sesión celebrada o día 5 de novembro de 2021, acordou ratificar o seguinte cambio de composición da Mesa de Contratación do Concello: 1º.- Modificar a composición da Mesa de Contratación Permanente deste Concello de As Somozas, para dar de baixa como vogal ó anterior titular da Secretaría-intervención, Isolde Mompel Salinas, e dar de alta, tamén como vogal, ó novo Secretario-interventor, Miguel A. Arroyo Moreno.2º.- Ordear a publicación do contido da presente Resolución no Boletín Oficial da Provincia da Coruña e no perfil de contratante deste Concello, e a súa notificación ós vogais saínte e entrante. As Somozas, 8 de novembro de 2021. O Alcalde, Juan Alonso Tembrás.
03/11/2021 | Administración LocalMunicipal
Arzúa
Aprobación do padrón da taxa polo servizo de axuda no fogar mes de setembro

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía n.º 615/2021, de data 28 de outubro de 2021, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de setembro de 2021. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado do Contencioso-Administrativo. Arzúa, a 28 de outubro de 2021. Alcalde-presidente do Concello de Arzúa James Brian Oviedo Samino
03/11/2021 | Administración LocalMunicipal
Dodro
Aprobación do padrón da taxa polos servizos de abastecemento de auga, rede de sumidoiros e depuración, 3º trimestre de 2021

A Xunta de Goberno Local do Concello de Dodro, na súa sesión ordinaria do día 26 de outubro de 2021, acordou aprobar o padrón da taxa polos servizos de abastecemento de auga, rede de sumidoiros e depuración correspondente ao 3º trimestre 2021, elaborado pola empresa concesionaria do dito servizo. O referido padrón queda exposto ao público, de conformidade co establecido no artigo 102 da Lei 58/2003, de 17 de decembro, Xeral Tributaria e nos artigos 24 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, durante o prazo de 15 días, que comenzarán a contar o día seguinte ao da publicación deste anuncio no Boletín Oficial da Provincia, para que as persoas interesadas poidan examinalo e, no seu caso, formular as reclamacións que estimen oportunas. Esta exposición servirá de notificación colectiva a tódolos contribuíntes, nos termos establecidos na dita Lei Xeral Tributaria. Poderá interporse, perante o Concello de Dodro, o recurso de reposición previo ao contencioso-administrativo regulado no artigo 14.2 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. A repercusión da canon da auga poderá ser, así mesmo, obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon de auga, a vía de constrinximento será realizada pola consellería competente en materia de facenda da Xunta de Galicia. Dodro, 27 de outubro de 2021 O alcalde, Francisco Xabier Castro Tourís
03/11/2021 | Administración LocalMunicipal
Moeche
Elección xuiz/a de paz substituto/a do Concello de Moeche

Dª. Beatriz Bascoy Maceiras, alcaldesa-presidenta deste Concello, FAGO SABER: Que próximamente quedara vacante o cargo de Xuíz/a de Paz substituto/a deste Concello de Moeche. Que corresponde ao Pleno do Concello elixir as persoas para ser nomeadas Xuíz de Paz substituto deste Concello, de conformidade ao que dispoñen os artigos 101 e 102 da Lei Orgánica 6/1985, de 1 de xullo, do Poder Xudicial e artigo 4 e 5.1 do Regulamento 3/1995, de 7 de xuño, dos Xuíces de Paz. Que se abre un prazo de quince (15) días hábiles para que as persoas que estean interesadas, e reúnan as condicións legais solicíteno por escrito dirixido a esta Alcaldía. As solicitudes presentaranse no Rexistro de entrada deste Concello ou ben mediante o procedemento que regula o artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. O modelo de instancia atópase a disposición dos interesados nas dependencias municipais da Corporación onde poderán ser presentadas dentro do prazo establecido. Que na Secretaría do Xulgado de Paz pode ser examinado o expediente e solicitar a información que se precise en canto a requisitos, duración do cargo, remuneración, etc. Así mesmo, estará a disposición dos interesados na sede electrónica deste Concello Que en caso de non presentarse solicitudes, o Pleno da Corporación elixirá libremente, de acordo co previsto no artigo 101.1 da Lei Orgánica 6/1985, de 1 de xullo, do Poder Xudicial e o artigo 4 e 6 do Regulamento 3/1995, de 7 de xuño, dos Xuíces de Paz, comunicando o Acordo ao Xulgado de Primeira Instancia do partido. O que se publica para xeral coñecemento. Moeche, 28 de outubro de 2021 A Alcaldesa Asdo. Beatriz Bascoy Maceiras
03/11/2021 | Administración LocalMunicipal
Ribeira
Aprobación definitiva do orzamento xeral para o ano 2021

ANUNCIO Elevado a definitivo o acordo do Pleno da Corporación, adoptado na sesión ordinaria celebrada o día 25 de outubro de 2021, e en cumprimento do disposto no artigo 169.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos e do cadro de persoal. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. En Riveira, a 26 de outubro de 2021. O ALCALDE Manuel Ruiz Rivas
03/11/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial do expediente de modificación de créditos núm.6/2021 de aprobación polo Pleno

ANUNCIO Na sesión plenaria celebrada o día 29 de outubro de 2021 a Corporación Provincial acordou aprobar inicialmente o expediente de modificación de créditos núm.6/2021. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 29 de outubro de 2021. O presidente A secretaria Valentín González Formoso Amparo Taboada Gil